mk mk ce mk mk mk ru mk mk mk uk mk uk mk ru mk mk hbs_cyr mk mk mk mk mk mk es es en mk mk ru mk mk mk mk uk mk en mk en mk mk mk mk mk mk mk mk mk mk ru mk mk mk hbs_cyr mk mk mk mk hbs_cyr mk mk mk mk mk mk mk mk mk mk mk mk mk hbs_cyr mk mk mk mk hbs_cyr uk mk ru en mk mk ce mk mk mk ru mk mk mk uk mk uk mk ru en
Научни постери за средните училишта за загрозениот биодиверзитет во Македонија
Деведесет средни училишта во Македонија добија научни постери за влијанието на климатските промени врз биолошката разновидност во земјава, кои Институтот за комуникациски студии (ИКС) во соработка со ЗЕЛС ги изработија и поделија во рамките на кампањата за подобра животна средина „Не игнорирај! Реагирај!“.
Во Македонија се идентификувани 224 животински и 58 растителни видови кои не можат да се адаптираат на повисоките температури, почестите суши и екстремните временски настани, се предупредува во Третиот национален план за климатски промени на Министерството за животна средина. Зголемувањето на температурата влијае врз репродукцијата и миграцијата на растенијата и животните, врз должината на сезоната на растот на културите, како и врз појавите на болести и штетници. Затоа, во наредните децении, се очекува преместување и исчезнување на некои видови растенија и животни и нивните живеалишта.
Проценките се дека ако не се преземат мерки за подобрување на наводнувањето, приносот на грозјето во Повардарието и на јаболката во Ресен ќе се преполови до 2050 година и ќе се намали до речиси 60 проценти до 2100 година. Поради зголемување на температурата, до 2050 година се прогнозира големо намалување на распространетоста на цвијичевата качунка - планинско цвеќе кое расте единствено на Галичица, а до 2100 година џуџестиот бор на планините Јакупица и Шар Планина може целосно да исчезне. Истражувачите посочуваат дека губењето на биолошката разновидност само по себе ќе ги забрза климатските промени. Според нив, негативните ефекти врз биодиверзитетот ќе се ублажат со поодржливо користење на земјиштето, подобро управување со заштитените подрачја и водите, како и со употреба на обновливи извори на енергија.
Оттука, ИКС изработи научни постери на македонски и на албански јазик кои јасно ги илустрираат негативните проценки за биодиверзитетот во Македонија, а кои се наменети како учебни помагала за наставниците и средношколците, пред се`, по предметот Биологија, но и за другите еколошки активности на училиштата. Целта на постерите е средношколците, кои во иднина ќе одлучуваат за државните политики, да бидат едуцирани за последиците од климатските промени во земјата и да постапуваат правилно во врска со прашањата од животната средина.
Кампањата за подобра животна средина „Не игнорирај! Реагирај!“ се реализира со поддршка на Британската амбасада во Скопје.
Постерите за климатските промени и биолошката разновидност погледнете ги ТУКА.
Во Расадник наместо да се сади, ќе се гради
Стари фасади, повисоки сметки за струја и пoзагаден воздух.
Можат ли иновациите да нѐ спасат од загадениот воздух?
Македонската борба против климатските промени се сведува на „филозофија“ и невидливи истражувања
Најново од нашата галерија
Фотографии кои сведочат за проблемите со кои се соочуваме
и за решенијата кои ќе ги нудиме
Реките во Демир Хисар
Мерења воздух, вода, почва
Акција за пластичен отпад
Скопските дрвја во синџири
Визија за Дебар Маало
Извидничка акција Еко херои
Акција за собирање отпад
Прием на принцот Едвард
Обука за садење градини
Каде го фрламе ѓубрето
Има ли зеленило за сите
Како го планираме градот
© 2019, Институт за комуникациски студии
+389 2 30 90 004       info@iks.edu.mk
Институт за комуникациски студии